
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL LIETUVOS RESPUBLIKOS ENERGETIKOS MINISTRO 2016 M. SPALIO 20 D. ĮSAKYMO NR. 1-277 „DĖL SUSKYSTINTŲJŲ NAFTOS DUJŲ ĮRENGINIŲ EKSPLOATAVIMO TAISYKLIŲ PATVIRTINIMO“ PAKEITIMO 

2020 m. balandžio 22 d. Nr. 1-102 
Vilnius

. P a k e i č i u Suskystintųjų naftos dujų įrenginių eksploatavimo taisykles, patvirtintas Lietuvos Respublikos energetikos ministro 2016 m. spalio 20 d. įsakymu Nr. 1-277 „Dėl Suskystintųjų naftos dujų įrenginių eksploatavimo taisyklių patvirtinimo“:
. Pakeičiu 12 punktą ir jį išdėstau taip:
„. Potencialiai pavojingų įrenginių valstybės registre registruojamų potencialiai pavojingų įrenginių techninę būklę tikrina akredituotosios potencialiai pavojingų įrenginių techninės būklės tikrinimo įstaigos (toliau – akredituotosios įstaigos).“
. Pakeičiu 35 punktą ir jį išdėstau taip: 
„. Už saugių ir sveikų darbo sąlygų sudarymą ir užtikrinimą juridiniuose asmenyse atsako juos atstovaujantis asmuo, kurio žinios darbuotojų saugos ir sveikatos klausimais tikrinamos Lietuvos Respublikos darbuotojų saugos ir sveikatos įstatymo nustatyta tvarka.“
. Pakeičiu 36 punktą ir jį išdėstau taip:
„. Įrenginius eksploatuojančių kvalifikuotų darbuotojų sveikata privalomai tikrinama jiems įsidarbinant ir periodiškai Darbuotojų saugos ir sveikatos įstatymo nustatyta tvarka.“ 
. Pakeičiu 59.5 papunktį ir jį išdėstau taip:
„. yra pasibaigęs rezervuaro techninės būklės patikrinimo terminas, patikros galiojimo laikas, nėra lentelės su rezervuaro identifikacijos kodu, didžiausiu leidžiamu slėgiu, kitų patikrinimų datomis ir akredituotosios įstaigos nustatytos formos ženklu.“
. Pakeičiu 80 punktą ir jį išdėstau taip:
„. Dujų balionai pildomi DPS, DPP ar kitose dujų prekybos vietose per specialiai tam tikslui įrengtus stacionarius pildymo įrenginius, vadovaujantis dujų balionų pildymo technologinės instrukcijos reikalavimais. Pildyti dujų balionus iš automobilinių dujų cisternų draudžiama.“
. Pakeičiu 90.3 papunktį ir jį išdėstau taip:
„. neįskaitomas dujų baliono periodinę techninę patikrą atlikusios notifikuotosios įstaigos identifikavimo numeris ar ūkio subjekto, turinčio Valstybinės energetikos reguliavimo tarybos (toliau – Taryba) išduotą atestatą, suteikiantį teisę atlikti dujų balionų remonto ir bandymo darbus (toliau – Atestato turėtojas) identifikavimo numeris;“.
. Pakeičiu 163.4.4 papunktį ir jį išdėstau taip:
„. jeigu yra pasibaigęs rezervuaro techninės patikros galiojimo laikas, nėra lentelės, kurioje nurodytas rezervuaro identifikacijos kodas, didžiausias leidžiamas slėgis, kitų patikrų datos ir akredituotosios įstaigos nustatytos formos ženklas;“.
. Pakeičiu 279.1 papunktį ir jį išdėstau taip:
„. dujų prekybos vieta neturi Tarybos išduoto leidimo prekybai dujomis;“.
. Pakeičiu 285 punktą ir jį išdėstau taip:
„. Dujų balionų techninė patikra ir taisymas atliekama dujas į dujų balionus pildančių ar dujų balionais prekiaujančių juridinių asmenų lėšomis. Jeigu šie asmenys neturi Tarybos išduotų atestatų, suteikiančių teisę atlikti dujų balionų remonto ir bandymo darbus, jie turi būti sudarę sutartis dėl dujų balionų techninės patikros ir taisymo darbų su Atestatų turėtojais.“
. Pakeičiu 2851 punktą ir jį išdėstau taip:
„. Taryba savo interneto svetainėje skelbia Atestatų turėtojų sąrašą. Taip pat skelbiama ir periodiškai atnaujinama informacija, kuri padėtų dujų balionus pildantiems ar dujų balionais prekiaujantiems asmenims aiškiai ir suprantamai pasirinkti Atestato turėtoją (Atestatų turėtojų, kurie vykdo dujų balionų remonto ir bandymo darbus, sąrašas, jų kontaktiniai duomenys, išduoto atestato numeris ir galiojimo terminas kt.).“
. Pakeičiu 3131 punktą ir jį išdėstau taip:
„. Atestato turėtojas, kurio BTPC yra vykdoma dujų balionų techninė patikra, privalo turėti žymeklį, kuris atitinka jam Tarybos išduoto atestato, suteikiančio teisę atlikti dujų balionų remonto ir bandymo darbus, unikalų numerį. Atestato turėtojas tvarkomuoju įsakymu paskiria savo kvalifikuotą darbuotoją, kuris yra atsakingas už žymeklio tinkamą naudojimą ir saugojimą.“
. Pakeičiu 317 punktą ir jį išdėstau taip:
„. Pagrindinis dujų balionų techninės patikros įforminimo dokumentas yra BTPC kvalifikuotų darbuotojų pagal Lietuvos standartą LST EN 1803 pildomas dujų balionų techninės patikros registracijos žurnalas, kuris rengiamas, pildomas ir saugomas elektronine forma, ir turi būti fiksuojama duomenų tvarkymo veiksmų istorija. Atestatų turėtojai privalo pateikti informaciją apie ketvirčio paskutinės dienos atliktų dujų balionų technines patikras pagal Tarybos nustatytą formą Tarybos teritoriniam skyriui per 15 kalendorinių dienų ketvirčiui pasibaigus.“
. Pakeičiu 326 punktą ir jį išdėstau taip:
„. Taisant slėginių indų korpuso ar kitas sudedamąsias dalis, kurios veikiamos slėgio, turi būti taikomi analogiški reikalavimai ir technologija, kaip ir jas gaminant. Slėginių indų taisymo sąlygos derinamos su akredituotąja įstaiga. Slėginių indų taisymo darbams atlikti suderinami defektų žiniaraščiai, darbo brėžiniai ir darbų atlikimo planas, atliekami reikiami skaičiavimai, parengiami slėginių indų taisymo techniniai reikalavimai, suvirinimo darbų aprašai, numatomi darbų kokybės tikrinimo būdai, atitikties įvertinimo procedūros ir darbų priėmimo tvarka. Akredituotoji įstaiga, kuri yra paskirtoji įstaiga, priimdama sprendimus dėl įrenginių techninės būklės, taiko atitikties įvertinimo procedūras, išdėstytas slėginę įrangą reglamentuojančiame teisės akte.“
. Pakeičiu 399 punktą ir jį išdėstau taip:
„. Taisyklių laikymosi priežiūrą atlieka pagal kompetenciją Taryba, Valstybinė mokesčių inspekcija, Valstybinė vartotojų teisių apsaugos tarnyba (toliau – Tarnyba), Finansinių nusikaltimų tyrimo tarnyba prie Vidaus reikalų ministerijos, Lietuvos metrologijos inspekcija, Lietuvos Respublikos muitinė, teritorinės ir specializuotos policijos įstaigos, teisėsaugos institucijos ir kitos valstybės institucijos.“
. Pakeičiu 400 punktą ir jį išdėstau taip:
„. Įrenginių atitikties teisės aktų bei eksploatavimo reikalavimams valstybinę kontrolę pagal savo kompetenciją atlieka Taryba. Taryba taip pat kontroliuoja paruoštų užpildyti ir dujomis užpildytų dujų balionų atitiktį teisės aktų ir Taisyklių reikalavimams dujų prekybos vietose.“
. N u s t a t a u, kad šis įsakymas įsigalioja 2020 m. gegužės 1 d.



Energetikos ministras								Žygimantas Vaičiūnas

